Sindarela

Sindarela ialah sebuah siri drama televisyen Malaysia 2008 arahan Shahrulezad Mohameddin  untuk disiarkan dalam slot Lestary TV3, dibintangi Sharifah Amani, Bront Palarae dan Remy Ishak. Siri drama ini menggantikan Jelatang bermula pada 5 Februari 2008.

Tajuk drama bersiri ini diambil dari tiga watak utamanya iaitu, Sin (Hussein), Dar (Tengku Haidar) dan Ela (Zoela), apatah lagi ada sedikit unsur yang dipinjam dari cerita dongeng Cinderella, di mana watak Zoela yang dipegang oleh Sharifah Amani.

Sinopsis
Kisah berlaku di sekitar kehidupan seorang gadis lasak, Zoela (Sharifah Amani) di tengah-tengah dua jejaka, Hussein (Bront Palarae) dan Tengku Haidar (Remy Ishak). Dari kehidupan seorang anak tiri yang hidup melarat kepada kehidupan seorang puteri, Zoela tidak pernah membayangkan kehidupannya akan berubah dengan serta merta hanya dengan kemunculan seseorang yang tidak dijangka. Zoela tidak pernah menyangka keajaiban itu benar-benar boleh terjadi.

Ikuti kehidupan Zoela, seorang gadis genit gotik yang lasak dan kasar yang sentiasa menjadi mangsa penganiayaan ibu tirinya, Mak Cik Mary dan adik tirinya, Faizul. Di temani oleh rakan baiknya, Naema (Noorkhiriah) dan Butang (Isma Yusoof). Dunia Zoela bertukar sekelip mata. Namun keajaiban tidak semestinya menyeronokkan. Kini dia terpaksa berdepan dengan orang-orang baru yang amat asing dalam hidupnya seperti Zohara (Ifa Raziah), Tasha (Wan Sharmila), Tushee (Iera Syaziera), dan Ayu (Sharifah Sofea).

Pelakon
Pelakon utama
Sharifah Amani sebagai Zoela, seorang perempuan pengkid yang perwatakan gothic 
Bront Palarae sebagai Hussein/Tengku Hussein, seorang kerabat diraja Inderapura yang larikan diri dari kehidupan istana dan hidup sebagai orang biasa dengan bekerja sebagai mekanik 
Remy Ishak sebagai Tengku Haidar, adik kepada Tengku Hussein seorang sosial dan playboy  
Pelakon pembantu
Noryati Taib sebagai Makcik Mary @ Petir, ibu tiri kepada Zoela dan ibu kandung Faizul. Gemar nyanyi karaoke 
Faizul Hafiz sebagai Faizul, adik tiri Zoela dan anak kepada Mak Cik Marry
Noorkhiriah Ahmad Shapie sebagai Naemah, kawan kepada Zoela 
Isma Yusoof sebagai Butang, seorang pendiam 
Ifa Raziah sebagai Zohara
Mustapha Kamal sebagai Tengku Adnan
Wan Sharmila sebagai Tasha
Eira Syazira sebagai Tushee
Sharifah Sofia sebagai Ayu
Nadia Aqilah sebagai Puteri Rania
Riz Amin sebagai Danial
Zazly Baginda sebagai Tengku Majid
Megat Sharizal sebagai Dr, doktor peribadi untuk Inderapura dan mastermind pembunuhan Zohara & Majid 
Sharifah Shahora sebagai peguam, mastermind

Cameo
 Sharifah Aleya sebagai Sarimah, ibu Butang dan isteri Tengku Adnan (scene flashback)

Rujukan

Pautan luar
Laman web Sindarela di Radius One

Kategori:Rancangan TV3
Kategori:Siri drama televisyen Malaysia
Kategori:Drama Melayu